el el el el el el el el el el el el el el el el el el el el el el el en el el el el el el el it el it el el el el el el el el el el el el el el el el el it it it it it it it it en el el el el el el el el el el el el el it en el en el en el en el en el en el el en el el el el el el el el el el es el el el el el el el el el el el el el
Η Εθνική Κεντρική Βιβλιοθήκη της Φλωρεντίας (ιταλικά: Biblioteca Nazionale Centrale di Firenze, BNCF) είναι μια δημόσια εθνική βιβλιοθήκη στη Φλωρεντία, η μεγαλύτερη στην Ιταλία και μία από τις σημαντικότερες στην Ευρώπη και μία από τις δύο κεντρικές βιβλιοθήκες της Ιταλίας, μαζί με την Εθνική Κεντρική Βιβλιοθήκη της Ρώμης.
Το 1714 ο Αντόνιο Μαλιαμπέκι, επιστήμονας και βιβλιοθηκάριος [1]δώρισε την ιδιωτική βιβλιοθήκη του που περιείχε 30.000 τόμων στην πόλη της Φλωρεντίας. Για να επεκτείνει τη συλλογή της, από το 1737 η βιβλιοθήκη έλαβε 1 αντίγραφο όλων των εκδόσεων που τυπώθηκαν στη Φλωρεντία και από το 1743 έπαιρνε αντίγραφο από τις εκδόσεις του Μεγάλου Δουκάτου της Τοσκάνης. Το 1747 οι συλλογές της διατέθηκαν στους αναγνώστες. Το 1861, η Βιβλιοθήκη του Παλατινάτου συμπεριλήφθηκε στη συλλογή και προστέθηκε το όνομα "εθνική" και το 1885 προστέθηκε το όνομα " κεντρική". Από το 1870, η βιβλιοθήκη BNCF λειτούργει ως υπεύθυνη για τη νόμιμη κατάθεση για όλα όσα τυπώνονται στην Ιταλία. [2].
Αρχικά, οι συλλογές φυλάσσονταν στο Ουφίτσι. Το 1911 ξεκίνησαν οι εργασίες για την ανέγερση ενός νέου κτιρίου για τη βιβλιοθήκη. Το έργο εκπονήθηκε από τον αρχιτέκτονα Τσέζαρε Μπατζάνι. Το 1935, η βιβλιοθήκη μεταφέρθηκε σε νέο κτίριο. Βρίσκεται στις όχθες του ποταμού Άρνο, δίπλα στην Βασιλική του Τιμίου Σταυρού.[3][4].
Το 1966, η BNCF υπέστη καταστροφικές ζημιές μετά τις πλημμύρες στη Φλωρεντία και είδε τις συλλογές της να καταστρέφονται και εκατοντάδες χιλιάδες βιβλία ακόμα και το φωτογραφικό αρχείο, που ήταν το μόνο που έδειχνε κλοπές κατά τη διάρκεια του πολέμου να υποστούν σημαντικές φθορές. Σύμφωνα με την Unesco, «πάνω από δύο εκατομμύρια σπάνιοι και αναντικατάστατοι τόμοι βιβλίων και αμέτρητα χειρόγραφα υπέστησαν ανεπανόρθωτες ζημιές».
Στη στοά της εισόδου υπάρχει μία πινακίδα που υπαγόρευσε ο Μπρούνο Μιγλιορίνι το 1967 προς τιμή όλων των εθελοντών που εργάστηκαν για να σώσουν τη φλωρεντινή κληρονομιά μετά την καταστροφική πλημμύρα[5]
E ALTROVE IN FIRENZE
DOVE L'ALLVVIONE DEL NOVEMBRE 1966
NVMEROSI GIOVANI ITALIANI E STRANIERI
TRA L'ACQVA E IL FANGO
ΣΕ ΑΥΤΗ ΤΗ ΒΙΒΛΙΟΘΗΚΗ
ΚΑΙ ΣΕ ΑΛΛΑ ΣΗΜΕΙΑ ΤΗΣ ΦΛΩΡΕΝΤΙΑΣ
ΟΠΟΥ Η ΠΛΗΜΜΥΡΑ ΤΟΥ ΝΟΕΜΒΡΙΟΥ 1966
ΠΟΛΛΟΙ ΝΕΟΙ ΙΤΑΛΟΙ ΚΑΙ ΞΕΝΟΙ
ΜΕΤΑΞΥ ΝΕΡΟΥ ΚΑΙ ΛΑΣΠΗΣ
Οι συλλογές της είναι πολύ αξιόλογες ακόμα και σήμερα. Η βιβλιοθήκη φιλοξενεί φοιτητές, στο ισόγειο, και ερευνητές ή προχωρημένους φοιτητές, στον πρώτο όροφο. Δανείζει βιβλία εκτός από πρόσφατες συλλογές. Η βιβλιοθήκη είναι ιδιαίτερα προηγμένη στον τομέα της μηχανογράφησης καταλόγων και διαδικασιών, της παροχής πληροφοριών στο Διαδίκτυο κ.λπ. Συγκεκριμένα, φιλοξενεί και διατηρεί τον συλλογικό κατάλογο των βιβλιοθηκών της Φλωρεντίας.
Ένα από τα πιο αξιόλογα κομμάτια της συλλογής είναι το Χειρόγραφο του Γαλιλαίου Sidereus Nuncius «Αστρικός αγγελιοφόρος»[6]
Το 2016, η συλλογή της βιβλιοθήκης στη Φλωρεντία περιελάμβανε: 7.000.000 έντυπες εκδόσεις, και περίπου 25.000 χειρόγραφα, 3.716 αρχέτυπα και 29.123 παλιές έντυπες εκδόσεις του 16ου αιώνα [7].
Bollettino delle pubblicazioni italiane, Biblioteca nazionale centrale di Firenze, https://catalog.hathitrust.org/Record/000048900  1886-
Franca Arduini (1990). «The Two National Central Libraries of Florence and Rome». Libraries & Culture 25 (3): 383–405.
Ο θόλος της κερκίδας
Η Ροτόντα (εξωτερική άποψη)
↑ «Archivi in Toscana: L'Archivio della Biblioteca Nazionale Centrale di Firenze». www.archivitoscana.it. Ανακτήθηκε στις 31 Δεκεμβρίου 2021.
↑ «History of the national library of Italy-Florence». web.archive.org. 11 Φεβρουαρίου 2007. Αρχειοθετήθηκε από το πρωτότυπο στις 11 Φεβρουαρίου 2007. Ανακτήθηκε στις 31 Δεκεμβρίου 2021.
↑ «La Biblioteca Nazionale Centrale di Firenze». Firenze 1903 (στα Ιταλικά). 2 Φεβρουαρίου 2016. Ανακτήθηκε στις 31 Δεκεμβρίου 2021.
↑ «Biblioteca Nazionale Centrale di Firenze - La Bellezza Salvata». mostre.sba.unifi.it. Ανακτήθηκε στις 31 Δεκεμβρίου 2021.
↑ «Chi era Costui - Scheda di Angeli del fango». www.chieracostui.com. Ανακτήθηκε στις 1 Ιανουαρίου 2022.
↑ «El Vaticano honra a Galileo en el Año de la Astronomía | Ciencia | elmundo.es». www.elmundo.es. Ανακτήθηκε στις 2 Ιανουαρίου 2022.
↑ «La Biblioteca Nazionale Centrale di Firenze». Firenze 1903 (στα Ιταλικά). 2 Φεβρουαρίου 2016. Ανακτήθηκε στις 31 Δεκεμβρίου 2021.